ΓΡΑΠΤΗ ΕΡΩΤΗΣΗ P-1198/01

υποβολή: Theodorus Bouwman (Verts/ALE) προς την Επιτροπή

(4 Απριλίου 2001)

Θέμα: Η Επίτροπος de Palacio και η απάτη στον τομέα του λιναριού στην Ισπανία

Από την μη δημοσιευθείσα ακόμα έκθεση της OLAF (Ευρωπαϊκής Υπηρεσίας Καταπολέμησης της Απάτης) για την απάτη στον τομέα του λιναριού στην Ισπανία, την Πορτογαλία και το Βέλγιο προκύπτει σαφώς ότι πρόκειται για ευρεία και πολυσχιδή απάτη με ευρωπαϊκές επιδοτήσεις που προορίζονταν για την καλλιέργεια του λιναριού και την επεξεργασία του. Διάρκεσε σειρά ετών και έγινε γνωστή από τις πυρκαγιές στις αποθήκες λιναριού(1), το καλοκαίρι του 1999.

Δεδομένου ότι η έκθεση δεν είναι ακόμα δημόσια, επιθυμώ εντούτοις χωρίς ναπεισέλθω σε λεπτομέρειες- να επισημάνω την απάντηση που έδωσε η τότε Ισπανήπουργός Γεωργίας κ. de Palacio σε ερωτήματα διαφόρων μελών του Ευρωπαϊκού Κοινοβουλίου, μεταξύ δε αυτών και τουποφαινομένου, κατά την διάρκεια της ακροάσεως τον Σεπτέμβριο του 1999.

Επιθυμώ να διευκρινίσω ένα ζήτημα: η καλλιέργεια του λιναριού στην Ισπανία δεν συνιστά απάτη. Η καλλιέργεια λιναριού στην Ισπανία είναι νόμιμη και απασχολεί χιλιάδες Ισπανούς γεωργούς, σύμφωνα με τις κοινοτικές ρυθμίσεις. Μετά από αυτά που σας είπα προσθέτω ότι δεν γνώριζα συγκεκριμένες περιπτώσεις απάτης στον τομέα του λιναριού.

Επίσης: Κυρίες και κύριοι, όλοι μας και εγώ ιδιαιτέρως έχουμε σαφήποχρέωση έναντι του κ. Prodi, εάν προκύψει κατάσταση παρόμοια με εκείνη που αντιμετώπισε η προηγούμενη Επιτροπή να παραιτηθούμε. Εάν βρεθώ αναμεμειγμένη σε παρόμοιαπόθεση, φυσικά θα παραιτηθώ. Το λέω καθαρά: φυσικά και θα παραιτηθώ(2).

Συμφωνεί ο πρόεδρος της Επιτροπής με την άποψή μου ότι η διαπιστωθείσα στην έκθεση της OLAF ευρείας κλίμακος απάτη ήταν ήδη γνωστή από το 1999;

Προτίθεται ο πρόεδρος, κατόπιν της εκτάσεως της απάτης και του χρόνου που έγινε γνωστή, να ερευνήσει εάν τηρείται η σαφήςποχρέωση έναντι του κ. Prodi την οποία ανάλαβε η κ. de Palacio κατά την ανάληψη των καθηκόντων της;

Εάν τούτο δεν συμβαίνει, μπορεί ο πρόεδρος της Επιτροπής να ανακοινώσει σε τί διαβήματα θα προβεί σχετικώς;

(1) Βλέπε εφημερίδα Financieel Dagblad, της 23ης Ιανουαρίου 2001.

(2) Ακροάσεις με τους παρόντες Επιτρόπους- Πλήρης Έκθεση (Http://www.europarl.ep.ec/hearings/com/pdf/palacio_en.pdf).

Απάντηση του κ. Prodi εξ ονόματος της Επιτροπής

(25 Απριλίου 2001)

Η Επιτροπή επιθυμεί να επισημάνει ότι οι δύο αναφορές, που εμφανίζονται στην ερώτηση του Αξιότιμου Μέλους του Ευρωπαϊκού Κοινοβουλίου, στην ακρόαση της κας de Palacio στο Ευρωπαϊκό Κοινοβούλιο στις 30 Αυγούστου 1999, δεν αναπαράχθηκαν πλήρως.

Πράγματι, επειδή πρόκειται για τις απαντήσεις της κας de Palacio στις ερωτήσεις των κ.κ. Atkins και Swoboda, κατά την ακρόασή της στο Ευρωπαϊκό Κοινοβούλιο, το Αξιότιμο Μέλος του Ευρωπαϊκού Κοινοβουλίου παρακαλείται να ανατρέξει στο htpp://www.europa.eu.int/comm/hearings για το πλήρες κείμενο αυτών των αναφορών. Αυτές οι πλήρεις αναφορές επιτρέπουν την καλύτερη κατανόηση της θέσης της κας de Palacio αναφορικά με αυτά τα ζητήματα.

Σε ό,τι αφορά τα άλλα σημεία που αναφέρονται στην ερώτηση του Αξιότιμου Μέλους του Ευρωπαϊκού Κοινοβουλίου, η Επιτροπή παραπέμπει στις απαντήσεις που έδωσε η ίδια στις γραπτές ερωτήσεις E-243/01 του κ. Meijer(1), E-370/01 του κ. Tajani(2), E-379/01 του κ. Ferber(3), και P-435/01 του κ. Poms Ruiz(4), καθώς και στο ψήφισμα του Κοινοβουλίου της 4ης Απριλίου 2001 για την απαλλαγή 1999, που εγκρίθηκε με 422 ψήφουςπέρ και 48 κατά, στο οποίο το Ευρωπαϊκό Κοινοβούλιο και το ίδιο το Αξιότιμο Μέλος του Ευρωπαϊκού Κοινοβουλίου έλαβαν θέση για το ζήτημα του λιναριού στην Ευρώπη.

(1) ΕΕ C 187 E της 3.7.2001, σελ. 205.

(2) ΕΕ C 235 E της 21.8.2001, σελ. 189.

(3) ΕΕ C 235 E της 21.8.2001, σελ. 194.

(4) ΕΕ C 235 E της 21.8.2001, σελ. 205.